Susret Buša i Malikija u Amanu
Dugoročno gledano, za bezbednost u Iraku potrebno je pomirenje različitih etničkih i verskih zajednica, a to je nešto što želi ogromna 
Posle sastanka u Amanu predsednik Džordž Buš i irački premijer Nuri al-Maliki izdali su saopštenje u kojem je rečeno da ”su predani daljoj izgradnji partnerstva dve zemlje dok zajednički rade na jačanju stabilnog, demokratskog i jedinstvenog Iraka.“ Govoreći preko prevodioca, premijer Maliki je rekao da je Irak odlučan da ostvari uspeh iako je sučen sa velikim izazovima. ”U Iraku mi nismo suočeni samo sa terorizmom. Pred nama je izgradnja čitave države u svim njenim aspektima -- političkom, ekonomskom, bezbednosnom i vojnom -- a sve to su znaci zrelosti koji su sada vidljivi u Iraku. Nadamo se da će ih medjuanrodna zajednica i naši susedi podržati i to ne samo zarad dobrobiti Iraka nego i tih zemalja,“ rekao je irački premijer. Predsednik Buš je izjavio da su SAD ”spremne da pruže bolju podršku vladi Iraka“: ”Verujemo da je uspeh vlade premijera Malikija od ključne važnosti za uspeh Iraka. Njegovu vladu je izabrao irački narod na slobodnim izborima na kojima je, prkoseći teroristima, glasalo skoro 12 miliona ljudi.“ ”Uspeh iračke vlade - rekao je američki predsednik - zavisi od uspeha iračkih snaga bezbednosti:“ ”Složili smo se da je važno ubrzati obuku iračkih snaga bezbednosti. Naš je cilj da premijer ima sposobnije snage pod svojom kontrolom kako bi njegova vlada mogla da se bori protiv terorista i bataljona smrti i da zemlji pruži bezbednost i stabilnost.“ Predsednik Buš je takodje rekao da ”uspeh i Iraku iziskuje očuvanje jedinstvenosti zemlje u kojoj opstaju demokratija, vladavina zakona i poštovanje prava manjina.“ ”Premijer je jasno stavio do znanja da rasparčavanje njegove zemlje, kako to neki predlažu, nije ono što želi irački narod i da bi svaka podela Iraka samo dovela do eskalacije sektaškog nasilja. Slažem se s njim,“ naglasio je predsednik Buš. Dugoročno gledano, za bezbednost u Iraku potrebno je pomirenje različitih etničkih i verskih zajednica, a to je ”nešto što želi ogromna većina Iračana,“ izjavio je Džordž Buš.